Ferdinando Iañ de' Medici

Ferdinando Iañ de' Medici ( Firenze 1549-1609) a voe Kardinal eus an iliz katolik ha dug-meur Toskana war-lerc'h e vreur Francesco Iañ de' Medici.

Mab e oa da Cosimo Iañ de' Medici ha da Eleonora di Toledo. 

Dimeziñ a reas da Cristina di Lorena

 E vuhez 
Yaouankiz 
Ferdinando a oa c'hwec'hvet bugel an dug-meur Cosimo Iañ de' Medici ha Eleonora di Toledo, merc'h da Don Pedro Alvarez de Toledo, besroue spagnol rouantelezh Naplez. Anvet e voe da gardinal e 1562, d'an oad a 14 vloaz, kerkent goude marv e vreur kardinal Giovanni.

E Pisa e varvas e vamm Eleonora gant ar malaria, hag ivez e vreudeur Giovanni ha Garzia, ha ne chomas nemetañ bev. Diwezhatoc'h e voe taget gant an droug-skevent.

 Bloavezhioù ren
Ren a reas Ferdinando Iañ e Dugelezh-veur Toskana war-lerc'h e vreur Francesco Iañ de' Medici adal 1587, pa oa 38 bloaz. 

E Roma, evel kardinal, en devoa Ferdinando diskouezet e oa ur merour ampart. 

Mirout a reas ar garg a gardinal pa voe lakaet da zug-meur, met, en arbenn d'an Dierniezh, e rankas dilezel ar garg da zimeziñ da Cristina di Lorena e 1589.

Pa varvas e 1609, en devoa pevar bugel. 
An henañ e oa Cosimo II de' Medici, a renas adal e 19 vloaz. E verc'h Claudia (1604-1648) a zimezas da Federico Ubaldo, dug Urbino, ha goude intañveziñ ec'h addimezas da Leopold V Aostria.

E meur a zoare e reas Ferdinando Iañ ar c'hontrol-fed eus e vreur Francesco a-raokañ. Un den eeun ha brokus e oa, ha ren a reas hep garventez.
Paeroniañ an arzoù
E vab henañ Cosimo II de' Medici a renas war e lerc'h.

 Arnod trevadenniñ 
E deroù ar XVIIvet kantved e soñjas Ferdinando Iañ mont da grouiñ ur rouantelezh da Afrika, met a-benn ar fin e troas e selloù war-du Brazil, ma klaskas kas da benn un arnod trevadenniñ en AmerikaR. Ridolfi, Pensieri medicei di colonizzare il Brasile, in «Il Veltro», Roma, Gohere-Eost 1962, pp. 1-18.. 

D'an 30 a viz Eost 1608  e resevas ul lizher a-berzh an ijinour firenzat Baccio da Filicaia, a oa e Lisbona. El lizher e tisplege an abegoù ma oa trevadenn bortugalat Brazil o vont da fall. Daous da se, miz goude, setu Ferdinando o paramantiñ ur garavellenn hag un dartanenn  e porzh Livorno, hag o fiziout er c'habiten saoz ThorntonGli italiani in Brasile (di Matteo Sanfilippo). 

Pa zistroas ar "Santa Lucia",  galion Thornton da Livorno e 1609 eus e droiad da Amazonia e klevas e oa marvet Ferdinando Iañ abaoe un nebeud mizioù hag e oa echu gant hunvre an trevadennerezh dindan an dug-meur nevez Cosimo II, pa oa prest da gas tud eus  di Livorno e Lucca da Suamerika, da lec'h m'emañ Gwiana c'hall hiriv. Distroet e oa Thornton gant dafar ac'hano, broiz ha labousedMirabilia et naturalia- goude bezañ diskennet en Enez Trinidad.

D'ar  7 a viz C'hwevrer 1609 e varvas an dug-meur hag e Firenze ne soñjas den ebet ken e sevel un drevadenn tramor .

 E vugale 
Nav bugel o doe Ferdinando ha Cristina di Lorena:
 Cosimo ( 1590-1621), dug-meur Toskana, a zimezas da Maria Magdalena Aostria (1589-1631), c'hoar d'an Impalaer Santel Franz II;
 Eleonora (1591 - 1617);
 Caterina ( 1593 - 1629) a zimezas da Ferdinando Gonzaga, dug Mantova;
 Francesco (1594 - 1614);
 Carlo (1595 - 1666), kardinal;
 Filippino (1598 - 1602);
 Lorenzo (1599 - 1648);
 Maria Maddalena (1600 - 1633) ganet nammet, a vevas en ur gouent ;
 Claudia (1604 - 1648) a zimezas da Federico Ubaldo Della Rovere, dug Urbino ha goude d'an arc'hdug Leopoldo V d'Austria.

 Notennoù 

 Levrlennadur 
 Harold Acton, Gli ultimi Medici, ISBN 88-06-59870-8

 pennadoù kar 

Ferdinando 1
Ferdinando 1
Rummad:Ganedigezhioù 1549
Rummad:Marvioù 1609